CELEX: 32021D1711
Language: bg
Date: 2021-09-23 00:00:00
Title: Решение (EC) 2021/1711 на Комисията от 23 септември 2021 година за назначаване на членове на комитета, подпомагащ Комисията при подбора на кандидати за изпълнение на задълженията на членове на международни инвестиционни съдилища и правораздавателни органи

24.9.2021   
               
               
                  BG
               
               
                  Официален вестник на Европейския съюз
               
               
                  L 339/123
               
            
         РЕШЕНИЕ (EC) 2021/1711 НА КОМИСИЯТА
         от 23 септември 2021 година
         за назначаване на членове на комитета, подпомагащ Комисията при подбора на кандидати за изпълнение на задълженията на членове на международни инвестиционни съдилища и правораздавателни органи
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като има предвид, че:
         
                     (1)
                  
                  
                     На 16 декември 2020 г. Комисията прие Решение C(2020) 8905 final за създаване на комитет, който да подпомага Комисията при подбора на кандидати за изпълнение на задълженията на членове на международни инвестиционни съдилища и правораздавателни органи и на регистри или други международни съдилища и правораздавателни органи („комитета“).
                  
               
                     (2)
                  
                  
                     В съответствие с Решение C(2020) 8905 final целта на комитета е да осигури стриктна процедура за подбор и да гарантира най-високи стандарти на независимост, безпристрастност и компетентност на избраните лица.
                  
               
                     (3)
                  
                  
                     Съгласно член 4, параграф 1 от Решение C(2020) 8905 final комитетът следва да е съставен от четирима членове, от които по един член следва да бъде определен съответно от Комисията, от Съвета, от държавите членки и от Европейския парламент.
                  
               
                     (4)
                  
                  
                     През януари 2021 г. Комисията публикува открита покана за представяне на кандидатури за нейния кандидат за член на комитета (1).Междувременно както Европейският парламент, така и Съветът, заедно с държавите членки, проведоха своите процедури за подбор на съответните си кандидати за членове на комитета.
                  
               
                     (5)
                  
                  
                     На 17 март 2021 г. председателят на Европейския парламент уведоми председателя на Комисията за имената на жена и мъж — кандидати на Парламента за член на комитета, за да се даде възможност на Комисията да вземе предвид в решението си за назначаване цялостния баланс между половете в комитета.
                  
               
                     (6)
                  
                  
                     На 17 май 2021 г. Комисията приключи своята процедура за подбор.
                  
               
                     (7)
                  
                  
                     На 22 юли 2021 г. Съветът уведоми Комисията за имената на съответните кандидати на Съвета и на държавите членки,
                  
               ПРИЕ НАСТОЯЩОТО РЕШЕНИЕ:
         
            Член 1
            За членове на комитета, създаден с Решение C(2020) 8905 final, се назначават следните лица:
            
                        1)
                     
                     
                        Г-н Bruno Simma;
                     
                  
                        2)
                     
                     
                        Г-жа Inge Govaere;
                     
                  
                        3)
                     
                     
                        Г-н Jan Klabbers;
                     
                  
                        4)
                     
                     
                        Г-н Pavel Šturma.
                     
                  
         
            Член 2
            В съответствие с член 4, параграф 6 от Решение C(2020) 8905 final и след определяне чрез жребий:
            
                        1)
                     
                     
                        Г-жа Inge Govaere и г-н Pavel Šturma се назначават за неподновяем срок от шест години, считано от датата на публикуване на настоящото решение;
                     
                  
                        2)
                     
                     
                        Г-н Bruno Simma и г-н Jan Klabbers се назначават за неподновяем срок от девет години, считано от датата на публикуване на настоящото решение.
                     
                  
         
            Член 3
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 23 септември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  На разположение на адрес https://trade.ec.europa.eu/doclib/docs/2021/january/tradoc_159356.01.2021.pdf